Document ID: 32012R0055

TARYBOS ĮGYVENDINIMO REGLAMENTAS (ES) Nr. 55/2012
2012 m. sausio 23 d.
kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 33 straipsnio 1 dalis
EUROPOS SĄJUNGOS TARYBA,
atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 33 straipsnio 1 dalį,
kadangi:
(1)
2012 m. sausio 18 d. Taryba priėmė Reglamentą (ES) Nr. 36/2012;
(2)
atsižvelgiant į padėties Sirijoje sunkumą ir laikantis 2012 m. sausio 23 d. Tarybos įgyvendinimo sprendimo 2012/37/BUSP, kuriuo įgyvendinamas Sprendimas 2011/782/BUSP dėl ribojamųjų priemonių Sirijai (2), į Reglamento (ES) Nr. 36/2012 II priede išdėstytą sąrašą reikėtų įtraukti papildomų asmenų ir subjektų,
PRIĖMĖ ŠĮ REGLAMENTĄ:
1 straipsnis
Šio reglamento priede išvardyti asmenys ir subjektai įtraukiami į Reglamento (ES) Nr. 36/2012 II priede išdėstytą sąrašą.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2012 m. sausio 23 d.

Labels: 10
18
5